20 FCK-fans har klaget over, at kontrollører tog dem i skridtet forbindelse med sidste søndags fodboldkamp på Aalborg Stadion. Det fortæller DR/Nordjylland.

Klagerne er sendt til foreningen Danske Fodbold Fanklubber, der kritiserer kontrollørernes fremgangsmåde. - Vi synes, det er grænseoverskridende adfærd. Det må vi tage alvorligt og tage en snak med klubberne om, siger Rasmus Trenskow til DR/Nordjylland. Han er både formand for Danske Fodbold Fanklubber og AaB Support Club.